Nizami Süleymanov

Nizami Süleymanov () — Azərbaycan alimi, Texnika elmləri doktoru, Azərbaycan Milli Yaradıcılıq Akademiyasının prezidenti, AMEA-nın müxbir üzvü (1989).

 Həyatı 
Azərbaycanda keçirilən ilk demokratik seçkilər olan 1992-ci il Azərbaycan Respublikası prezidenti seçkilərində Azərbaycan Ziyalılarının Demokratik İttifaqından prezidentliyə namizəd olmuş və yekun nəticədə 1,017,217 seçicinin səsini qazanaraq 33,8% səslə II yeri tutmuşdur. Həmçinin 1998-il prezident seçkilərində 8%-dan artiq səs toplayaraq 3-cü yeri tutmuşdurNohlen, D, Grotz, F & Hartmann, C (2001) Elections in Asia: A data handbook, Volume I

1 dekabr 2016-cı ildə vəfat edib.

 Elmi fəaliyyəti 
İlk dəfə olaraq standart volframlı poladları tamamilə əvəz edə bilən, yeni volframsız alət poladları işlənib hazırlanmışdır və bu elmi yeniliklər istehsalata tətbiq edilmişdir. Standart və yeni tip poladlarda legirlənmə və mikrolegirlənmə sisteminin işlənməsi nəticəsində onların tərkibində yüksək dispersliliyə malik olan struktur almağa imkan verən yeni termiki emal texnologiyası işlənib hazırlanmışdır.

1989-cu ildə maşınqayırma ixtisası üzrə AMEA-nın müxbir üzvü seçilmişdir.

 Əsərləri 
202 elmi əsərin müəllifidir. Bunlardan 181-i Azərbaycandan xaricdə çapdan çıxmışdır. 56 müəlliflik şəhadətnamələrinin və patentlərin müəllifidir.

 Əsas elmi əsərləri 	
 Poladların yaradılması və möhkəmləndirilməsində yeni istiqamətlər. (Elmi monoqrafiya)
 Materialşünaslığın fizikasına giriş. Ttədris vəsaiti)
 Yeni volframsız (alət) tezkəsən alət poladlarının sənayedə tətbiqinin metodları. (Elmi monoqrafiya)
 X12M- tipli poladların ikipilləli termiki emalı metodları. (Elmi monoqrafiya)
 İstiliyə dözümlü və konstruksiya poladlarının möhkəmləndirilməsinin yeni metodlarının araşdırılması və tədqiqi. (Elmi monoqrafiya).

 İstinadlar 

 Xarici keçidlər 
 AMEA-nın müxbir üzvləri Nizami Məmməd oğlu Süleymanov 

 Həmçinin bax 
 AMEA-nın müxbir üzvlərinin siyahısı

Kateqoriya:Azərbaycan siyasi partiyalarının sədrləri
Kateqoriya:AMEA-nın müxbir üzvləri
Kateqoriya:Azərbaycan prezidentliyinə namizədlər